**Upravni odjel za poljoprivredu**

**KLASA: 323-02/14-01/19**

**URBROJ:2198/1-14/1-14-5**

**Zadar, 14.11.2014. godine**

Na temelju članka 5. Odluke o potporama za razvoj i unapređenje lovstva za 2014.godinu, Upravni odjel za poljoprivredu Zadarske županije raspisuje

**JAVNI POZIV**

**za podnošenje zahtjeva za dodjelu sredstava potpora**

**iz područja lovstva za 2014. godinu**

1. **Predmet natječaja**

Potpora 1): za umjetni uzgoj sitne pernate divljači - fazana, trčke te uzgoj zeca običnog;

Potpora 2): za unos sitne divljači u lovišta (pernata divljač i zec);

Potpora 3): za izgradnju i adaptaciju lovnogospodarskih i lovnotehničkih objekata;

Potpora 4): za projekte kojima se sprječavaju štete na divljači i od divljači;

Potpora 5): za lovnu kinologiju i natjecanja lovačkih pasa te osposobljavanje lovačkih pasa

za rad u lovu;

Potpora 6): za izradu projektne dokumentacije za izgradnju ili legalizaciju lovačkih kuće

(domova) u svrhu razvoja lovnog turizma;

Potpora 7): za izradu projektne dokumentacije i izvođenje infrastrukturnih radova u lovištu

(sanacija postojećih šumskih i poljskih putova)

Potpora 8): za osiguranje lovišta;

Potpora 9): za promidžbu lovstva i lovnog turizma ( izrada kataloga, monografija, mrežnih

stranica te sudjelovanje na izložbama i sajmovima).

1. **Sudionici natječaja**

Korisnici potpora mogu biti lovozakupnici koji su zaključili ugovor s Zadarskom županijom o zakupu zajedničkog lovišta te koji imaju ispunjene obveze iz Ugovora o zakupu zajedničkog lovišta i nemaju dugovanja s osnova lovozakupnina. Potpore se mogu dodijeliti i drugim korisnicima: ustanove, udruge, savezi, zadruge, obrti, obiteljska poljoprivredna gospodarstva i druge fizičke i pravne osobe koji su nositelji inicijativa na području lovstva i proizvoda u funkciji razvoja lovstva i poboljšanja lovne ponude na području Zadarske županije.

1. **Financiranje**

Sufinancirati se mogu troškovi nastali za provođenje projekata odnosno mjera plaćeni od dana 01. studenog 2013. godine do dana 01. studenog 2014. godine. Sredstva se isplaćuju namjenski na žiro račun Tražitelja, nakon što je tražitelj dostavio dokaz o financiranju cjelokupnih troškova.

Porez na dodanu vrijednost nije predmet sufinanciranja.

1. **Rok** za podnošenje zahtjeva je 15 dana od dana objave Javnog poziva u dnevnom tisku i na mrežnim stranicama Zadarske županije.
2. **Uz prijavni obrazac** za odgovarajuću mjeru obavezno je priložiti i sljedeće dokumente kao i ostalu potrebnu dokumentaciju ovisno o subjektu koji se natječe.

Obavezna dokumentacija za fizičke i pravne osobe

* Ispunjen prijavni obrazac ZŽL-2014-P1.
* Potvrda nadležne porezne uprave o nepostojanju duga
* Potvrda županije o nepostojanju duga
* Račun za usluge /proizvode /robu koji su predmet sufinanciranja
* Dokaz o plaćanju cjelokupnih troškova

1. Zahtjev za sufinanciranjem podnosi se isključivo na Obrascu: ZŽL-2014-P1., koji se može dobiti u Upravnom odjelu za poljoprivredu Zadarske županije,

( telefon 023/350-421) ili na mrežnim stranicama: [www.zadarska-zupanija.hr](http://www.zadarska-zupanija.hr).

Zahtjev i svu potrebnu dokumentaciju treba dostaviti u zatvorenoj omotnici, s naznakom „NE OTVARAJ- ZA NATJEČAJ IZ PODRUČJA LOVSTVA ZADARSKE ŽUPANIJE te se podnosi na sljedeću adresu:

**Upravni odjel za poljoprivredu Zadarske županije**

**Božidara Petranovića 8**

**23 000 Zadar**

1. Zahtjevi koji nemaju potpunu dokumentaciju, i nisu u skladu s uvjetima Odluke neće se razmatrati.